**GLENDA JACKSON**

*Glenda Jackson kapott a Mennyből egy kijelentést arról, hogyan hallhatjuk meg Isten hangját. Az emberek a világ minden tájáról jeleztek vissza, hogy miután „impartációt” kaptak Glendán keresztül, azóta tisztán hallanak Istentől!*

*1885-ben Glenda Jackson nagynénje, Maria Woodworth-Etter összejöveteleire 25,000-en tolongtak, hogy hallhassák és láthassák a jeleket és csodákat. Több százan estek el egyszerre Isten ereje alatt érintés nélkül. Mariat többször is rendszeresen elragadta az Úr és transzba esett…*

**SID**: Helló! Üdvözöllek világomban, ahol természetes a természetfölötti! Az 1800-as évek végén, vendégem nagynénje, aki Maria Woodworth-Etter volt, teljesen felrázta a világot az elképesztő ajándékaival, és vendégem örökölte az ő palástját. Amikor még csupán 25 éves volt, Jézus személyesen eljött hozzá és azt mondta neki: „El fog jönni annak a napja, amikor olyan leszel, mint Sámuel próféta! Egyetlen szavad sem hull a földre anélkül, hogy be ne teljesedne! Azonban ez idős korodra fog majd beteljesedni!” És tudjátok mit? Ez épp most van! Tudod Glenda, olvastam nagynénédről és csodálója vagyok! Az 1800-as évek végén élt, amikor a nőket egyáltalán nem fogadták el prédikátorként és ez még azelőtt volt, mielőtt internet, vagy a média különböző eszközei elérhetőek lettek volna, hogy összejövetelein 25,000-en jelentek meg! Magára vonta a figyelmét a világi társadalomnak is, mivel többször megesett vele, hogy transzba került prédikálása alatt és olyan volt, mintha megdermedt volna. Olyan is volt, hogy három napon és éjszakán keresztül úgy maradt, teljesen mozdulatlanul és az újságok ki akarták deríteni, hogy vajon megjátssza –e, vagy tényleg valós a dolog. Tűkkel szurkálták, de akkor sem moccant meg, mivel épp a Mennyben volt, Istennel találkozott, vagy időnként a világ egy másik tájára ragadtatott el szellemében. Sőt, a legszkeptikusabb riporterek, nos, mi is történt velük? A Szent Szellem ereje alatt összeestek és órákra eszméletüket veszítették! Glenda, ezek a mi időnkben is történnek majd? Visszatérnek ezek az idők?

***GLENDA****: Így van! Visszatérnek, sőt, még nagyobbak is lesznek!*

**SID**: Oké. Teljesen lenyűgöz engem az az ajándék, melyet Isten bízott rád, és ez a prófétálás. Elmondanál néhány olyan próféciát, melyet kaptál a múltban, amelyek beteljesedtek?

***GLENDA****: Igen. Egy vasárnap este egy gyülekezetben tartottam összejövetelt, amikor Isten megállított és rám szállt prófétai kenetével. Reagan elnökről prófétáltam, méghozzá azt, hogy azon a héten le fogják lőni és meg fog halni. Mindenki fölállt és elkezdett imádkozni érte, de mielőtt a hét letelt volna, lelőtték őt. Emiatt a kijelentés miatt kisebb ébredés tört ki közöttünk.*

**SID**: Berlinről is prófétáltál!

***GLENDA****: Igen, megprófétáltam, hogy a Berlini fal le fog omlani és azt is, hogy az Öbölháború hamarosan véget fog érni. Megprófétáltam az iraki háborút is és pontosan azt is, hogy milyen elnevezést fognak ezek kapni. Azt is mondta Isten, hogy ez a háború nem fog könnyen véget érni Amerika büszkesége miatt, mivel maguknak akarták a dicsőséget az Öbölháborúért és Isten azt mondta: „Nekem nem adtak dicsőséget! Nem rám tekintettek! Így addig nincs vége, amíg én azt nem mondom, hogy vége van, és sokan meg fognak ebben halni.”*

**SID**: Obama elnök választása előtt… Mit mondott neked Isten?

***GLENDA****: 2007-ben megmutatta nekem, hogy Obama lesz az elnök, pedig akkor még azt sem tudtam, hogy ki ő. Szó szerint ezt hallottam: „Obama lesz az elnök!” Megprófétáltam előre, hogy a következő elnökválasztáson hogy fogják hívni az elnököt és pont így is lett. Majd azt is, hogy a következő választáson is ő fog nyerni. Bár akkor ezt még sokan nem hitték el. Fő próféták is a másikat, Mitt Romneyt prófétálták meg elnöknek… De Isten azt mondta nekem, „nem számít, ki mit mond, Obama lesz az elnök.” És, ahogy tudjuk is, Obama van a Fehérházban.*

**SID**: Oké. Szeretném, ha most egy picit kiszélesítenétek sátorotokat. Készen álltok erre a kiszélesítésre, kitágításra? Én igen! Glenda apja személyesen is ismerte nagynénje szolgálatát, aki maga is prédikátor volt éjjel, nappal azonban hentesként dolgozott. Egyik nap egy óriási hibát követett el, ami miatt levágta egy ujját. Rohant az orvoshoz, és mit mondott neki?

***GLENDA****: „Azt akarom, hogy varrják vissza az ujjam!” Erre az orvos: „abszolút nem! Ha megtesszük, el fog üszkösödni és akkor az egész karját elveszítheti.” De apám azt mondta: „Engem az sem érdekel, csak varrják vissza most!”Aláírattak vele egy okmányt, hogy az orvos beleegyezése nélkül, saját felelősségre vállalja…”*

**SID**: Már akkor sem akarták a felelősségvállalás kockázatát… Oké…

***GLENDA****: Igen, pedig ez az ötvenes években történt… Szóval, ott volt az apám, épp egy ébredési összejövetelt tartott, miközben óriási fájdalmai voltak és a piros csík már elindult fölfelé a karján. Édesanyám azt mondta: „Talán, mégsem kellett volna vissza varratnod…” Erre ő: „Dehogynem, én Istent szolgálom, aki a legnagyobb orvos és tudom, hogy csodát fogok átélni!” Apám mindig, mindenben csodát keresett. Szóval aznap este, ahogy ott voltunk ezen a gyülekezeti összejövetelen, ez egy ébredési alkalom volt, én ekkor nyolc éves voltam. Édesanyámmal, nővéremmel és bátyámmal együtt hátul ültünk és éreztük a hitet a levegőben. Apám azt mondta: „Isten gondoskodott rólad és fog is gondoskodni az egész életedről, és Isten meggyógyít téged ma este!” Ekkor lerepült a visszavarrott ujja és azonnal egy teljesen új ujj nőtt ki helyette.*

**SID:** Láttad ezt saját szemeiddel?

***GLENDA****: Igen!*

**SID**: Ez aztán kitágította hited, mikor saját szemeddel láttad, ahogy kinőtt egy ujj. De aztán történik még valami ennél is jobb. Hiszitek vagy sem, még ennél is lehet jobb! Az ujja, ami lerepült épp egy tolószékes embert talált el, akivel mi is volt?

***GLENDA****: Teljesen le volt bénulva, de azonnal meggyógyult.*

**SID**: És ez miből derült ki?

***GLENDA****: Saját szememmel láttam!*

**SID**: Azt, hogy fölállt?

***GLENDA****: Igen, ott volt a gondozója is, aki jól ismerte és ennek hatására azonnal elfogadta az Urat, mivel ez az ember nem csupán felállt a tolószékből, hanem össze-vissza szaladgált a teremben!*

**SID**: Micsoda gyógyulás! Egy teljesen béna embert eltalál egy lerepült ujj, aki körbe-körbe szaladgál. Hadd mondjam el nektek, Isten olyat készített számotokra, melyeket szem nem látott, fül nem hallott! Mindjárt visszajövünk!

**SID**: Nos, a látható világban működő erők nagyon mérgesek vendégemre. Miután férjhez megy, a férje epilepsziás lesz és szó szerint megőrül. Semmi reménye sincs a változásra. 40 napos böjtbe kezd, aztán mi történt, Glenda?

***GLENDA****: Mivel 27 óriási epilepsziás rohama volt a férjemnek, teljesen elvesztette az eszét. Kórházban a zárt osztályon az ágyhoz kötözve tartották, mert teljesen fékezhetetlen volt. Nem tudták rajta tartani a ruhákat, szétszaggatta magán, olyan volt, mint egy vadember. Az orvosok nem tudtak mit kezdeni vele, azt akarták, hogy engedélyt adjak arra, hogy bezárják elmegyógyintézetbe élete végéig. Azt mondtam: „hazamegyek imádkozni és holnap visszajövök a válasszal.” Ahogy mentem hazafelé, szinte éreztem az apám ébredési sátorának fűrészpor illatát és úgy sóhajtottam, „bárcsak itt lenne most az apám, ő pontosan tudná mit kellene tennem…” Elkezdtem körbetelefonálni gyülekezeteket, hogy valahol valaki ki tudná –e űzni az ördögöt a férjemből, de egyöntetűen mindenütt azt mondták, hogy zárassam be a férjem… Mind azt mondta! De örülök, hogy ezt tették, mivel akkor sohasem tehettem volna szert arra a hitre, amivel ma rendelkezem ennek köszönhetően. Isten sokszor beleenged olyan helyzetekbe, ahol rákényszerülsz arra, hogy használd a hited. Szóval, Jézushoz mentem, aki így szólt hozzám: „Menj a kórházba és mondd azt nekik, hogy felfogadtál egy új orvost, aki magánkezelést fog adni a férjednek! Az az új orvos pedig én leszek!” Nos, ennyi! Erre azt mondtam: „De hát nincs autóm, hogy hozzam őt haza?” – mintha Jézus ezt nem tudta volna, ugye… Azt mondta: „Már gondoskodtam róla, hogy holnap reggel 10-kor fölvegyenek autóval.” És pont így történt. Másnap reggel 10-re ott volt állt egy autó a házunk előtt, egy női sofőrrel, aki azt mondta: „Isten azt mondta nekem, hogy vigyelek el az autómmal oda, ahová kéred.” Így bementünk a kórházba, már ott vártak engem a papírokkal, és az orrom alá dugták, hogy írjam alá, és az orvosok azt kérdezték: „Nos, akkor bezáratja őt?” - erre én: „Igen” Azt mondták: „Jó!” Én pedig: „De nem Önökhöz! Találtam egy új orvost!” Erre ők: „Ki ez az új orvos?” Én pedig: „A Názáreti Jézus Krisztus!” Erre átkozódni kezdtek és azt mondták: „mindent el fogunk követni, hogy ügyvédi eljárással megszerezzük öntől a döntés jogát és bezárassuk őt ide!” Erre én: „Csak nyugodtan! Ő nem csupán az orvosunk, hanem a védő-ügyvédünk is!” Szörnyen kiakadtak rám, mérgesen kiabálva mondták: „Vigye innen a férjét és soha többé be ne tegyék ide a lábukat!” Majd még meg is fenyegettek, mondva: „Majd megöli önt is és gyermekeit is! Fogalma sincs arról, milyen súlyos az állapota!” De én akkor is hazavittem és eközben böjtöltem. Soha nem fogom ezt elfelejteni. A böjtöm utolsó éjjelén egy angyal jött el hozzám. A legnagyobb angyal volt, akit valaha is láttam az életem során és azt mondta: „Megkaptad a Jézus nevében rejlő hatalmat, hogy használd! Nem mindenki kapja meg ezt a hatalmat.” Erre én: „Micsoda?” Ő így folytatta: „csak a hívők kapják ezt meg. Nem mindenki hívő, aki azt mondja magáról, mert akik hisznek, azokat ezek a jelek követik!” Majd a kezembe adott egy kardot. Fogtam, rátettem ezt a kardot a férjemre, az angyal pedig eltűnt.*

**SID**: Azt akarod mondani, hogy egy angyal adott neked egy kardot, amit rátettél a férjedre?

***GLENDA****: Igen!*

**SID**: Oké. És mi történt?

***GLENDA****: Azt is mondta az angyal, hogy ez a kard a Szellem kardja, ami a Mindenható Isten Beszéde! Ahogy rátettem a kardot, különféle lények jöttek ki belőle, szörnyen néztek ki és még meg is nevezték magukat. Az egyiküket például úgy hívták, hogy „őrület, vagy elmebaj”. Ahogy jöttek ki belőle, mind megnevezte magát. Az utolsó, aki kijött volt a legcsúnyább, bár mind szörnyen csúf lénynek néztek ki. Majd a férjem úgy ült föl az ágyon, mintha a halálból tért volna vissza. Fogalma sem volt arról, hogy mi történt. Annyit mondott: „éhes vagyok!” Erre én: „hogy van az, hogy mindaz, akit Jézus megérintett és föltámadt a halálból, azt mondta: „éhes vagyok…?” Mind, akik visszatérnek az életbe, azt mondják, hogy éhesek…*

**SID:** Tudod, ez a normális! A Biblia értelmezése szerinti normális! Majd, Glendának volt egy átélése, amikor járt a pokolban. Elmesélnéd milyen szaga volt a pokolnak?

***GLENDA****: Olyan, mint a rothadt húsnak, de még annál is rosszabb. Egyszerűen nem bírtam elviselni sem azt a szörnyű nagy bűzt. Azt láttam, mintha egy láva folyna le egy vulkánkitörésnél és az megégette az embereket. Rájuk folyt ez a tűz. Ahogy láttam ezt a vulkánkitörést, megkérdeztem a mellettem álló angyaltól, hogy mi az. Azt felelte: „a pokol növeszti saját magát! Akárhányszor kitör egy vulkán, a pokol megnöveszti saját méretét.” Pont ez történt akkor is, amikor cunami tört ki. Mielőtt Japánban kitört volna a cunami, megprófétáltam, hogy az fog történni! Amikor pedig megtörtént a nagy vulkánkitörés, a sok embertől, akik áldozatául estek, megnövekedett a pokol.*

**SID**: A pokolban tényleg örök szenvedés van?

***GLENDA****: Igen.*

**SID**: Mit láttál?

***GLENDA****: Láttam, ahogy szenvednek az emberek, és ahogy démonok harapdálják őket, ők pedig iszonyatos kínok között üvöltöznek, sikítoznak.*

**SID**: Oké. Hadd mondjam el nektek, hogy azt kívánom, bárcsak több időnk lenne arra, hogy még többet halljunk erről, de az igazság az, hogy azt is szeretném hallani, hogy milyen a Menny, mivel ő a Mennyben is járt! Mindjárt visszajövünk!

**SID**: 2008-ban, Glenda Jackson járt a Mennyben. Mit mondtak ott neked és mit láttál?

***GLENDA****: Két angyal jött le és fölvittek a Mennybe, egyenesen Jézus trónja elé és oda, ahol a Mennyei Atyánk ült. Nem bírtam ránézni, csak a fejem lehajtva tudtam megmaradni ott, majd egyszer csak a sírás szelleme szállt rám és azt láttam, hogy angyalok hoznak egy arany pajzsot. Megkérdeztem az Úrtól, hogy mi ez. Azt felelte: „ez a hit pajzsa!” Népemnek ezt kell használnia! De szolgálóim nem használják ezt, a világ felé fordulnak, hogy szükségeik be legyenek töltve. Nem akarják a hitüket használni többé. Azt mondta: „a hit az, hogy minden mást elhagyva, Őt vesszük magunkhoz!”*

**SID**: Mindent el kell hagynunk?

***GLENDA****: Mindent elhagyva Őt magát kell magunkhoz vennünk!*

**SID**: Arra tanított tehát, hogyan működik a hit? Mondanál valamit arról, mit tanítottak neked a Mennyben a hitről?

***GLENDA****: Nos, azt mondta Jézus, hogy ahhoz, hogy az Ő munkáját végezzük, hinnünk kell. Azt mondta: „Én nem csupán azért vagyok itt fönt, hogy imádkozzam. Én magam vagyok a közbenjárás! De nem azért imádkozom, hogy megtérjenek, vagy meggyógyuljanak az emberek!” Ekkor elkezdtem ismét sírni és azt mondtam: „De hát, én azt hittem, hogy ezért imádkozol.” Erre Ő: „Nem, ez a földön élő népem feladata!” Azt is mondta, hogy mindig föl kell, hogy legyen tartva kezünkben a hit pajzsa. Ez egy szellemi pajzs. Azt is mondta: „Mit mondtam én Simonnak? Azt, hogy Simon, Simon, sátán kikért magának, de imádkoztam érted, hogy ne fogyjon el a hited!” Azt mondta: „menj és mondd meg az én népemnek, hogy azért vagyok itt fönt, hogy imádkozzam mindnyájukért, hogy ne fogyjon el a hitük!” Majd hallottam magam mögül egy hangot és tudtam, hogy Pál volt az. Meg sem kellett fordulnom ahhoz, hogy lássam. Úgy ismertem a hangját, mintha mindig is ismertem volna. A Mennyben, szellemben úgy látunk, mintha hátul is lenne szemünk és mindent ismerünk. Ahogy megláttam Pált, egy kistermetű ember volt és azt mondta: „Ne feledd, amit mondtam: mindenek előtt, vegyétek föl a hitnek pajzsát!” Ez az, amit tennünk kell.*

**SID**: Glenda, az időnk nagyon halad, elmondanád még, mit mutatott Isten neked a jövőt illetően?

***GLENDA****: Azt mutatta nekem, hogy a keresztényeknek jobban kell most imádkozniuk, mint valaha. A gyülekezetek is az imádság házává kell, hogy váljanak. Imádkozniuk kell az elnökválasztásért. El fog maradni az elnökválasztás, fel fogják függeszteni, mert a gonosz felül fog kerekedni és nagyon sok katasztrófa és természeti csapás fog bekövetkezni. Némely dolgok helyre lesznek téve, az elnököt nem fogják leválasztani, hanem megmarad a pozíciójában. A helyzet súlyosbodni fog, és ha nem kapaszkodunk most Istenbe mindenünkkel, akkor egyre rosszabb lesz minden!*

**SID**: Más dolgokat is mutatott neked az Úr?

***GLENDA****: Azt mutatta még nekem, hogy vissza kell térnünk az imához. Az ima a gyülekezet ereje, de ennek párosulnia kell a hittel! Ahogy Pál is mondta: „Isten hitével rendelkezünk, vagy emberi bölcsesség hitető beszédével?” Ezt mondta a Korinthusi levélben. Azt mondta: „Hitemmel Isten hitének az erejét mutattam be, mert a hit nem más, mint magának Istennek a hite!” Ezt a fajta hitet kell visszanyernünk!*

**SID**: Mennyire fontos meghallanunk Isten hangját?

***GLENDA****: Muszáj, hogy meghalljuk Isten hangját, mert máskülönben be leszünk csapva! Isten szól! A Jelenések könyvében hétszer is mondta: „Akinek van füle, hallja, hogy mit mond Isten Szelleme a gyülekezeteknek!” Keresztelő János, ha emlékeztek, kint kellett, hogy legyen a pusztában. Azért, hogy megtanulhassa meghallani Isten hangját. 2000 évig nem hallották az emberek Isten hangját. Majd mi történt? Azt jelentette ki egy prófétáján keresztül, hogy meglátnak majd egy embert, akire Isten fénye galambként száll majd le. Erre Keresztelő János meglátta Jézust, azt mondta: „Íme, itt van Isten Báránya” és mi történt? Megnyílt a Menny és 2000 év után először újra elkezdték meghallani Isten hangját. Majd Péter azt mondta az Apcselben: „Isten még egyszer szólni fog.”Jézus szólt a Mennyben és most beszélni fog a földre. Nekünk pedig muszáj megismernünk a hangját ahhoz, hogy ne legyünk becsapva!*

**SID**: Véleményed szerint milyen idők várnak ránk?

***GLENDA****: Borzalmas idők. Amikről a Biblia is beszél, hogy soha ilyen időket nem láttunk még meg. Földrengések lesznek, még intenzívebbek. De nekünk nincs mitől félnünk akkor, ha ismerjük Isten hangját, mert mi természetfölötti módon fogunk élni! Nem úgy fogunk élni, mint ahogy a világ él! Isten megmutatta nekem, hogy úgy fogunk élni természetfölötti módon, mint ahogy anno a pusztában éltek, vagy, ahogy maga Jézus élt, amikor a földön járt. De hinnünk kell! Nem tudjuk túlélni másképp, csakis hittel!*

**SID**: Most pedig rajtatok a sor! Hallottatok a Mennyről és hallottatok a pokolról is. A kérdés nem csupán az, hogy hová fogsz kerülni, amikor az életed véget ér, hanem az is, hogy most hogyan élsz! Célja van az életednek! Azért vagy itt most, mert Isten helyezett ide és van az életednek egy sorsa, küldetése, és egy valódi jelentése, értelme! Ha azt mondtad magadban, hogy nincs értelme az életednek, akkor tudd meg, hogy küldetéssel vagy itt! Van értelme és célja az életednek! Tedd Jézust Uraddá! Ez a legegyszerűbb, mégis legnagyobb jelentőséggel bíró dolog, amit valaha is tettél az életedben, mert ez a szívügyed! Készen állsz arra, hogy átadd magad Neki? Ha igen, akkor mondd ezt most utánam hangosan. Otthon, ahonnan nézel, vagy hallgatsz bennünket, és ti is, akik itt vagytok a stúdióban, ismételjétek ezt utánam. „Drága Istenem! Vétkeztem! Ellened! Mert mindnyájan vétkeztek ellened. De bocsáss meg nekem! Hiszek Jézus vérében! Ez elmos minden bűnömet! És megtisztít engem! És most már tiszta lettem! Jézus, jöjj és élj bennem! Légy az életem Ura! Szeretlek, Uram! Örülök, hogy megismerhetlek téged! Tölts be engem Szent Szellemeddel! Ámen!